Умовы, створаныя ў гімназіі, і плённая сумесная дзейнасць настаўнікаў і вучняў паказваюць высокі ўзровень творчых дасягненняў. Мастацкія творы выклікаюць узвышаныя пачуцці ў гледачоў на выставах розных узроўняў. Вучні гімназіі ўдзельнічаюць у шматлікіх мастацкіх конкурсах не толькі ў нашай краіне, але і за яе межамі. Дыпломы пераможцаў Рэспубліканскага конкурса мастацкай і дэкаратыўна-прыкладной дзейнасці “Калядная зорка” ў 2008-2014 гадах, два залатыя і адзін сярэбраны медалі ў Міжнародным мастацкім конкурсе ў Кітаі “Вялікі шаўковы шлях” сведчаць пра гэта.